paragraph_text: Ova neogotička kapelica, popularno nazvana "crikvica", izgrađena je u razdoblju od 1862. do 1864. godine, na povišenom mjestu blizu Haulikovog ljetnikovca. Nisu pronađeni izvorni arhitektonski nacrti, ali je iz sačuvanih zapisa razvidno da se biskup Haulik za projekt i uređenje kapelice obratio tirolskoj radionici Glasmalerei-Anstalt, novoosnovanoj radionici koju su u Innsbrucku 1861. godine zajedno utemeljili slikar na staklu Albert Neuhauser (1832. – 1861.), samouki arhitekt Josef Vonstadl (1928. – 1893.) i slikar Georg Mander. Nadbiskup Juraj Haulik je želio biti pokopan u ovoj kapelici, no to se nije dogodilo.